Maria Pevchikh

Si **Maria Konstantinovna Pevchikh** (; namundag Agosto 15, 1987) sarong Rusong peryodistang imbestigador asin anti-korupsyon na aktibistang nagseserbing pamayo kan Hunta Direktiba kan Anti-Corruption Foundation poon Marso 2023. Si Pevchikh namimidbid sa pagbibiklad kan mga haralangkaw na korupsyon nangyayari sa Rusya.

## Biograpiya
Si Maria Pevchikh namundag kan Agosto 15, 1987, sa siyudad nin Zelenograd, Russian Soviet Federative Socialist Republic. Si Pevchikh naggradwar sa Zelenograd gymnasium No. 1528. Siya nag'adal man Faculty of Sociology kan Moscow State University, kun saen si Alexander Dugin iyo an superbisor sa saiyang tesis na "Ethno-sociological portrait of modern Great Britain".  Kan 2010, si Pevchikh namayo sa sarong Rusong delegasyon na nagpartisipar sa G8 Youth Summit sa Vancouver, Kanada. Kan 2010 siya naghubo sa Reyno Unido, kun saen siya naggradwar sa faculty of political science kan London School of Economics.

Si Pevchikh may kapot na Ruso-Briton na dual na pagkasyudadano.

Si Maria Pevchikh naghakot nin atensyon sa medya kan taon 2020 pakapangyari kan si paghilo sa Rusong oposisyon lider na si Alexei Navalny. Siya an saro sa kaibahan ni Alexei Navalny durante kan paglibot kaini sa Rusya na siya pinaghilo. Kan si Navalny nahulog sa coma, si Pevchikh nagpasiring sa hotel dinagosan ni Navalny  asin tinipon niya idtong mga plastik na botelyang pig'inuman ni Navalny. An mga botelya dinara sa Alemanya kadungan kan si pagsakay sa eroplano ni Navalny kun saen siya sa Alemanya pinabulong. Mga eksperto sa Alemanya nakua an mga tundag kan Novichok sarong kemikal na hilong panggera.                                                                                                                                                                  

Kan si Leonid Volkov nagdemitir sa pagkapamayo sa hunta kan Anti-Corruption Foundation, si Pevchikh pignombrahan na pamayo kaini kan Marso 22, 2023.

## Mga Imbestigasyon
Si Maria Pevchikh pigparabasa an mga blog ni Alexei Navalny kan 2010 asin saiyang pig'imbestigaran an mga isyu na binuksan ni Navalny sa saiyang blog kan taon 2011. An imbestigasyon na enot na ginibo niya iyo idtong manongod sa Rusong VTB Bank asin an mga sinasabing drilling equipment kaini. An imbestigasyon pinangenotan kan Anti-Corruption Foundation (FBK) asin si Pevchikh pighingowa na matapos ini.

An trabaho bilang namamayo kan departamento nin imbestigasyon iyo an pagtipon kan mga impormasyon asin  pag'andam kan materyal tekstwal para sa imbestigasyon.

Kan Desyembre 2, 2019, an departamento sa imbestigasyon kan FBK nagpaluwas nin bidyo dapit sa koneksyon kan Rusong banker na si  Andrey Kostin asin an Rusong peryodistang si Nailya Asker-zade. Si Maria Pevchikh, durante kan interbyu sa Global Investigative Journalism Network, pighayag kun ano an mga paagi sa pagkondukta kan imbestigasyon .

Si Pevchikh asin an Rusong aktibistang si   Georgy Alburov nagawaran kan *[[Redkollegia]]* na journalism award huli kan saindang ginibong mga imbestigasyon sa "Putin's Palace", sarong palace complex na soboot ginibo para ki Rusong presidenteng si  Vladimir Putin na inagi sa pururopot na eskema nin korupsyon.

## Toltolan